DA Den Europæiske Unions Tidende C 13/34

Sag anlagt den 9. november 2010 — Inuit Tapiriit Kanatami m.fl. mod Kommissionen

(Sag T-526/10)

()

2011/C 13/66

Processprog: engelsk

Parter

Sagsøgere: Inuit Tapiriit Kanatami (Ottawa, Canada), Nativak Hunters and Trappers Association (Qikiqtarjuaq, Canada), Pangnirtung Hunters’ and Trappers’ Association (Qikiqtarjuaq, Canada), Jaypootie Moesesie (Qikiqtarjuaq, Canada), Allen Kooneeliusie (Qikiqtarjuaq, Canada), Toomasie Newkingnak (Qikiqtarjuaq, Canada), David Kuptana (Hamlet of Ulukhaktok, Canada), Karliin Aariak (Iqaluit, Canada), Canadian Seal Marketing Group (Québec QC, Canada), Ta Ma Su Seal Products Inc. (Cap-aux-Meules, Canada), Fur Institute of Canada (City of Ottawa, Canada), NuTan Furs Inc. (Catalina, Canada), GC Rieber Skinn AS (Bergen, Norge), Inuit Circumpolar Council (ICC) (Nuuk, Grønland), Johannes Egede (Nuuk, Grønland), Kalaallit Nunaanni Aalisartut Piniartullu Kattuffiat (KNAPK) (Nuuk, Grønland), William E. Scott & Son (Edinburgh, Det Forenede Kongerige), Association des chasseurs de phoques des Îles-de-la-Madeleine (Cap-aux-Meules, Canada), Hatem Yavuz Deri Sanayi iç Ve Diș Ticaret Limited Șirketi (Istanbul, Tyrkiet) og Northeast Coast Sealers’ Co-Operative Society Limited (Fleur de Lys, Canada) (ved advokaterne J. Bouckaert og H. Viaene)

Sagsøgt: Europa-Kommissionen

Sagsøgernes påstande

— Søgsmålet antages til realitetsbehandling.

— Forordning nr. 737/2010 annulleres i henhold til artikel 263 TEUF.

— Det fastslås i henhold til artikel 277 TEUF, at forordning nr. 1007/2009 ikke kan finde anvendelse.

— Europa-Parlamentet og Det Europæiske Råd tilpligtes at betale sagens omkostninger.

— Europa-Parlamentet og Det Europæiske Råd tilpligtes at bære deres egne omkostninger.

Søgsmålsgrunde og væsentligste argumenter

Sagsøgerne har i stævningen nedlagt påstand om annulation af Kommissionens forordning (EU) nr. 737/2010 af 10. august 2010 (1) om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter (2). Sagsøgerne har nedlagt påstand om annullation af forordning nr. 1007/2009, som fastsætter restriktioner for omsætning af sælprodukter indenfor Den Europæiske Union, ved sag T-18/10.

Sagsøgerne har fremført to anbringender til støtte for deres påstande.

For det første anfører sagsøgerne, at gennemførelsesforordningens retlige grundlag er den forordning, mod hvilken sagsøgerne har rejst indsigelse om ulovlighed i henhold til artikel 277 TEUF. Sagsøgerne gentager i den sammenhæng de anbringender, som de har fremført til støtte for deres påstande i sag T-18/10 (3).

For det andet anfører sagsøgerne subsidiært, at Kommissionen begik en retlig fejl ved vedtagelsen af gennemførelsesforordningen, idet den misbrugte de beføjelser, der er tillagt den ved grundforordningen. Ifølge sagsøgerne anvendte Kommissionen sine beføjelser til at forfølge et andet formål end det, hvortil beføjelserne blev givet den, og sagsøgerne hævder, at Kommissionens virkelige formål med vedtagelsen af gennemførelsesforordningen var at forhindre enhver omsætning af sælprodukter inden for Unionen.

(1) EUT L 216, s. 1.

(2) EUT 2009 L 286, s. 36.

(3) EUT 2010 C 100, s. 41.